Diari Oficial de la Generalitat Valenciana


Sumari del DOGV 9078, del 07-05-2021 (2021/4039)

RESOLUCIÓ de 16 d'abril de 2021, de la Direcció General de Qualitat i Educació Ambiental, per la qual s'ordena la publicació de l'informe d'impacte ambiental corresponent a l'expedient 91/19-AIA Onda.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9078

Data del DOGV
:   07-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/4039


Data del document
:   16-04-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Onda
    * impacte ambiental

RESOLUCIÓ de 16 d'abril de 2021, de la Direcció General de Qualitat i Educació Ambiental, per la qual s'ordena la publicació de l'informe d'impacte ambiental corresponent a l'expedient 91/19-AIA Onda. [2021/4039]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
  
Publicar en el Diari Oficial de la Generalitat Valenciana l'informe d'impacte ambiental corresponent a l'expedient 91/19-AIA Onda.  
  
«Informe d'impacte ambiental.  
Expedient: 91/0228-NXE.  
Projecte: Sondeig per a captació d'aigües subterrànies.  
Promotor: Eleuterio Albalat Balaguer.  
Òrgan substantiu: Servei Territorial d'Indústria i Energia (Castelló).  
  
Expedient substantiu: ASOSUB/2019/43/12.  
Localització: parcel·la 87, del polígon 2; partida del Campillo.  
Terme municipal: Onda.  
  
Objecte i característiques tècniques del projecte:  
L'objecte de la captació d'aigua seria el reg de 0,73 ha de cultius oleaginosos i hortalisses en la parcel·la on es realitzarà el sondeig, segons manifesta el document ambiental tramitat. No obstant això, es troba al costat d'altres instal·lacions i a escassos metres de la carretera CV-188 (l'Alcora-Ribesalbes) que, en el seu marge oposat limita amb terrenys de regadiu arbrat.  
El sondeig ha sigut projectat amb una profunditat de 200 m a rotopercussió pneumàtica amb 200 mm de diàmetre, i la duració prevista de l'obra són dos dies. Es preveu entubar mitjançant una canonada d'acer de 180 mm i 4 mm de gruix de xapa. El detritus extret, donat el seu escàs volum i el seu caràcter terrigen calcari i llimós, serà escampat i integrat en la mateixa parcel·la.  
El marge oriental de la carretera (zona de situació del sondeig) està format per un mosaic de terrenys agrícoles de secà i forestals de pendent baix. La parcel·la en qüestió presenta un 30 % de terreny forestal (segons cartografia del PATFOR) en la seua part oriental, la més allunyada del futur emplaçament del sondeig.  
Aquest emplaçament se situa 9,5 km al NE del parc ge natural de la Serra d'Espadà, 2,2 km al NE del LIC «curs alt del Riu Millars» i 1,2 km al NW de la ZEPA «Serra d'Espadà». Es localitza, no obstant això, en la franja més externa i zona perimetral del PORN de la Serra d'Espadà, en la zona denominada «àrea d'influència antròpica».  
L'escassesa d'espècies vegetals (Dacnusa sibirica i Pinus halepensis) i absència d'espècies de fauna identificades en la quadrícula on es localitza el sondeig: UTM1X1 30TYK3434 (municipis de L'Alcora i Onda), així com el fet que el sondeig quede situat sobre una esplanació i al costat d'una construcció existent, en l'entorn agrícola, viari i d'influència antròpica esmentats, no fa preveure particulars afeccions a la biodiversitat ni als valors ambientals de la zona.  
L'emplaçament està allunyat de vies pecuàries catalogades, així com dels elements coneguts del patrimoni cultural valencià. Es tracta de sòl no urbanitzable comú, segons el planejament urbanístic vigent. Per a accedir al punt de perforació no cal obrir un accés ni es requereix desbrossament per a poder anivellar la plataforma on se situarà la màquina perforadora i la seua bassa de contenció del detritus de perforació.  
  
L'aqüífer a captar formaria part de la massa d'aigües subterrània 080.020, del pla hidrològic de la conca del Xúquer, si bé ni el projecte ni el document ambiental aporten gran concreció sobre aquest tema, i es limiten a dir que es pretén captar com a aqüífer les calcàries del Barremià que, segons la cartografia a escala 1.50.000 de l'IGME es trobarien sota alguns metres de coberta de materials detrítics del Quaternari. No s'indica una cota prevista de nivells piezomètrics. Sí que preveu, en l'epígraf 7.11 del projecte, que en cas que el sondeig resulte negatiu, aquest seria emplenat amb els detritus extrets de la perforació i seria segellat amb un tap de formigó.  
  
Tramitació administrativa:  
Mitjançant un escrit signat el 12 de setembre de 2019 pel cap del Servei Territorial d'Indústria i energia de Castelló (referència d'expedient ASOSUB/2019/43/12) va tindre entrada en la Direcció General de Medi Natural i Avaluació Ambiental el document ambiental del projecte, a fi de ser sotmés al procediment d'avaluació ambiental simplificada, segons l'annex II de la Llei 21/2013, de 9 de desembre d'avaluació ambiental.  
Dins del tràmit de consultes, segons article 46 de la Llei 21/2013, d'avaluació ambiental, es va traslladar l'expedient al Servei Territorial de Medi Ambient (STMA) de València, en data 19 de novembre de 2019, per disposar aquest de tècnic especialista en hidrogeologia i a fi d'informar sobre les afeccions ambientals derivades de l'execució del projecte.  
En data 1 de setembre de 2020 s'incorpora una còpia del projecte de captació a l'expedient, després d'haver comprovat que coincidia amb el presentat davant l'òrgan substantiu, després d'haver sigut aportat per l'empresa de la part promotora per a aclarir alguns dubtes i aspectes tècnics prèviament plantejats.  
En data 3 de setembre de 2020 s'emet un informe-proposta de la unitat d'impacte ambiental del STMA (Direcció Territorial de València) en el qual es fa repàs de les característiques tècniques del projecte i dels seus possibles afeccions ambientals, i informa favorablement i proposa, a efectes ambientals, la seua resolució favorable amb una sèrie de suggeriments que han sigut tingudes en compte en aquesta resolució.  
  
Anàlisi dels possibles efectes ambientals:  
A partir del document tècnic tramitat, de l'anàlisi efectuada, així com de la consideració dels criteris de l'annex III de la Llei 21/2013, modificat per la Llei 9/2018, resulta el següent:  
a) La superfície afectada per les obres de perforació i suport de la mateixa és poc rellevant, com també ho és la duració prevista de les obres: un parell de dies la perforació i suposadament un altre punt per al possible assaig de bombament. No es preveu efectes residuals després d'aplicar les mesures correctores previstes.  
b) No es preveu possibilitat d'efectes apreciables sobre la Xarxa Natura 2000 ni sobre cap altre espai protegit ni element ambiental ni històric-cultural conegut.  
c) No s'ha plantejat l'acumulació d'efectes negatius respecte a altres projectes ni tampoc afeccions significatives sobre l'aqüífer, si bé els possibles efectes hidrogeològics entren en les competències directes de l'organisme de conca i disten molt dels llindars considerats en la Llei 21/2013, d'avaluació ambiental (grup 8 de l'annex II).  
  
d) Al marge de l'aprofitament hídric, la utilització de recursos naturals resulta irrellevant en aquest tipus d'obres, així com la generació de residus més enllà del detritus generat per la perforació, que per la seua escassa magnitud i naturalesa terrígena poques vegades pot suposar un problema d'eliminació.  
e) Els efectes contaminants de l'actuació es limiten a l'ús de maquinària (emissió de gasos de combustió i sorolls), amb un efecte temporal molt breu i d'escassa rellevància ambiental. El risc d'accidents queda regulat per les normes laborals i de seguretat minera, que competeixen a l'òrgan substantiu, i és poc probable que puguen tindre efectes ambientals de consideració.  
f) El sondeig se situa en un entorn predominantment agrícola de secà i amb la qualificació de sòl no urbanitzable comú, segons el planejament municipal vigent.  
  
Consideracions jurídiques:  
El projecte examinat constitueix un dels supòsits fàctics en els quals resulta preceptiva l'avaluació d'impacte ambiental simplificada prèvia a la resolució administrativa que s'adopte per a l'aprovació d'aquell, segons es desprén de l'article 7.2-a) de la Llei 21/2013, d'avaluació ambiental (annex II-grup 3-a-3r).  
En l'expedient s'han observat els tràmits previstos en la secció 2a de la Llei 21/2013 (modificada per la Llei 9/2018), entre les altres disposicions que en són d'aplicació.  
L'article 13.2.f del Decret 176/2020, de 30 d'octubre, del Consell, pel qual s'aprova el reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental, la competència en matèria d'avaluació d'impacte ambiental.  
  
  
Per tot això i en exercici de les funcions que tinc legalment atribuïdes, es formula la següent resolució:  
  
Primer  
Emetre un informe d'impacte ambiental favorable per a l'autorització i equipament del sondeig projectat en la parcel·la 87, del polígon 2, del terme municipal d'Onda, per considerar que, en els termes plantejats tenint en compte la documentació que consta en l'expedient i amb les condicions establides en l'apartat segon, sense perjudici de la prèvia obtenció de les autoritzacions sectorials que resulten d'aplicació, no tindrà efectes significatius sobre el medi ambient, i estime innecessari aplicar un procediment d'avaluació d'impacte ambiental ordinària.  
  
  
Segon  
Tant la part promotora com els òrgans competents hauran d'observar i fer complir les següents condicions i criteris:  
1a) Tenint en compte la proximitat a terreny forestal, s'haurà d'aplicar el Decret 7/2004, de 23 de gener, del Consell de la Generalitat, pel qual aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
2a) La disponibilitat de cabals d'aigua subterrània no pressuposa cap de dret de canvi d'ús ni autorització per a rompuda de terreny forestal, aspectes que estaran supeditats, en tot cas, a l'aplicació i prèvia autorització de les seues normatives sectorials.  
3a) En cas de resultar positiva la captació projectada, caldrà preveure que el sondeig quede habilitat i disponible per a futurs controls de piezometria i de mostreig de l'aigua subterrània, llevat que l'òrgan competent el determine innecessari per disposar d'altres opcions o d'una xarxa suficient.  
4a) Durant el temps que dure el possible assaig de bombament, i a fi de previndre processos erosius i evitar escolaments incontrolats, l'aigua extreta haurà de ser abocada a llits naturals, directament o a través d'un sistema d'evacuació que mitjançant laminació de cabals o dissipadors d'energia resulte efectiu per a evitar erosió i possibles danys en infraestructures i propietats adjacents. Si es produïren aquests, el promotor de l'obra haurà de reparar els desperfectes i, si és el cas, indemnitzar les persones afectades pels perjudicis ocasionats.  
5a) Si el material extret pot classificar-se com a residus no perillosos consistents en sòls no contaminats excavats i altres materials naturals excavats procedents d'obres de construcció o demolició, com ara terres, argiles, llims, arenes, graves o pedres, incloses en el codi LER (llista europea de residus) 17 05 04, li serà aplicable l'Ordre APM/1007/2017, de 10 d'octubre, sobre normes generals de valorització de materials naturals excavats per a la seua utilització en operacions de farciment i obres diferents d'aquelles en les quals es van generar.  
  
6a) Si durant l'execució de les obres es trobaren restes paleontològiques, arqueològics o etnogràfics, el promotor haurà de posar el fet en coneixement de la Conselleria de Cultura de manera immediata, i adoptarà les mesures pertinents per a la seua protecció i conservació de conformitat amb el que es preveu en els articles 63é i 65é de la Llei 4/1998, d'11 de juny, de la Generalitat Valenciana del patrimoni cultural valencià.  
  
Tercer  
De conformitat amb el que es preveu en l'article 47.3 i 47.4 de la Llei 21/2013, d'avaluació ambiental, s'ordena la publicació d'aquesta resolució en el Diari Oficial de la Generalitat Valenciana, i s'adverteix, així mateix, que perdrà la seua vigència i cessarà la producció dels seus efectes si una vegada publicada no s'haguera autoritzat el projecte en el termini màxim de 4 anys des d'aquesta publicació.  
  
  
Quart  
D'acord amb el que es disposa en l'article 47.6 de la Llei 21/2013, d'avaluació ambiental, contra aquest informe d'impacte ambiental no es pot interposar cap recurs, sense perjudici del que, si és el cas, pertoque, en via administrativa o judicial, contra la resolució d'autorització del projecte.  
  
València, 26 de gener de 2021.- El director general de Qualitat i Educació Ambiental: Joan Piquer Huerga.»  
  
València, 16 d'abril de 2021.- El director general de Qualitat i Educació Ambiental: Joan Piquer Huerga.